pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกเทศมนตรีญี่ปุ่น เข้าพบ “พล.ต.อ.อดุลย์” ร่วมสร้างความปลอดภัยในสถานศึกษา
วันพฤหัสบดีที่ 22 พฤศจิกายน 2561
นายกเทศมนตรีญี่ปุ่น เข้าพบ “พล.ต.อ.อดุลย์” ร่วมสร้างความปลอดภัยในสถานศึกษา
รมว.แรงงาน ให้การต้อนรับ Mr. Norio Kitakawa นายกเทศมนตรีเมืองเนยากาว่า ประเทศญี่ปุ่น หารือข้อราชการเรื่องการสร้างความปลอดภัยในสถานศึกษา ร่วมสร้างจิตสํานึกความปลอดภัยให้กับเยาวชนไทย ขับเคลื่อนนโยบาย Safety Thailand
วันที่ 22 พฤศจิกายน 2561พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงานให้การต้อนรับMr. Norio Kitakawa นายกเทศมนตรีเมืองเนยากาว่า จังหวัดโอซาก้า ประเทศญี่ปุ่นและคณะที่เข้าพบเพื่อหารือ เรื่องการสร้างความปลอดภัยในสถานศึกษา ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยกล่าวถึงการหารือกับMr. Norioว่าประเทศญี่ปุ่นและประเทศไทยมีความร่วมมือกันในการดําเนินโครงการด้านแรงงานต่างๆ มายาวนาน ซึ่งประเทศญี่ปุ่นเป็นประเทศที่มีความเข้มแข็งในด้านการพัฒนาเยาวชนให้มีความสามารถ เป็นผู้ที่มีระเบียบวินัยและมีการปลูกฝังจิตสํานึกในเรื่องความปลอดภัยให้กับเยาวชนในสถานศึกษา ซึ่งเป็นต้นแบบที่ดี รวมไปถึงมีการคุ้มครองแรงงานให้มีความปลอดภัยในการทํางานเป็นที่ยอมรับระดับนานาชาติ
พล.ต.อ. อดุลย์ฯกล่าวต่อไปว่ากระทรวงแรงงานให้ความสําคัญเรื่องความปลอดภัยในการทํางาน โดยได้กําหนด ให้เป็นนโยบายเน้นหนักในการดําเนินงานเพื่อร่วมขับเคลื่อนนโยบาย Safety Thailand ของรัฐบาล ทั้งนี้ การปลูกจิตสํานึกด้านความปลอดภัยให้กับเยาวชน นักเรียน นักศึกษาก็เป็นแนวทางหนึ่งในการดําเนินการดังกล่าว ซึ่งที่ผ่านมากระทรวงแรงงาน ได้จัดให้มีการจัดทําบันทึกข้อตกลงความร่วมมือการสร้างวัฒนธรรมความปลอดภัย สู่สถานศึกษาเพื่อประสานความร่วมมือไปยังทุกภาคส่วนที่เกี่ยวข้อง ทั้งภาครัฐ ภาคเอกชน อาทิ กระทรวงศึกษาธิการ สภาอุตสาหกรรมแห่งประเทศไทย กรมการปกครองส่วนท้องถิ่น เป็นต้น และในปี 2558 ได้จัดให้มีโครงการ “สถานศึกษาปลอดภัยและสุขภาพอนามัยดี” โดยมีกิจกรรมการประกวดสถานศึกษาปลอดภัยเพื่อรณรงค์สร้างจิตสํานึกและวัฒนธรรมด้านความปลอดภัยให้เกิดขึ้นแก่นักเรียน นักศึกษา และบุคลากรในสถานศึกษา โดยมีสถานศึกษาตั้งแต่ระดับอนุบาลจนถึงระดับอุดมศึกษาเข้าร่วมกิจกรรม รวม 2,054 แห่ง จํานวนนักเรียนที่เกี่ยวข้อง 1,239,292 คน จากการหารือในวันนี้ กระทรวงแรงงานจะได้มีความร่วมมือและนําแนวทางการสร้างความปลอดภัยในสถานศึกษาของประเทศญี่ปุ่นมาปรับใช้ในการพัฒนาการดําเนินงานสร้างต้นแบบเพื่อใช้ในการรณรงค์สร้างวัฒนธรรมความปลอดภัยตั้งแต่ระดับสถานศึกษารวมทั้ง รวมถึงพัฒนางานด้านความปลอดภัยเพื่อให้มีประสิทธิภาพและเกิดประโยชน์สูงสุดแก่เยาวชนที่จะเป็นบุคลกรที่มีคุณภาพสู่ตลาดแรงงานต่อไป
รัฐบาลไทย-ข่าวทำเนียบรัฐบาล-อนุมัติงบแก้ประมงผิดกฎหมาย ป้องกันการทำผิดซ้ำ
วันพฤหัสบดีที่ 6 สิงหาคม 2563
อนุมัติงบแก้ประมงผิดกฎหมาย ป้องกันการทําผิดซ้ํา
วันพฤหัสบดีที่ 6 สิงหาคม 256
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณ 171 ล้านบาท เพื่อแก้ไขปัญหาการทําประมงผิดกฎหมาย ขาดการรายงาน และไร้การควบคุม หรือ IUU Fishing ให้มีประสิทธิภาพมากขึ้น ครอบคลุมทั้งการตรวจสอบ ติดตาม ควบคุม และเฝ้าระวังการทําประมง การบริหารจัดการกองเรือ และบังคับใช้กฎหมาย รวมทั้งเตรียมรับมือกับมาตรการกีดกันทางการค้าของสหรัฐฯ โดยบูรณาการร่วมกันระหว่าง กรมประมง กรมเจ้าท่า สํานักงานตํารวจแห่งชาติ กรมสวัสดิการและคุ้มครองแรงงาน และองค์การสะพานปลา สานต่อภารกิจที่ได้ดําเนินการมา และยกระดับมาตรฐานแต่ละด้านให้ดีขึ้น โดยจะดําเนินการตั้งแต่เดือน ก.ค. – ธ.ค. 63 เพื่อรักษาความสมบูรณ์ของทรัพยากรธรรมชาติทางทะเลให้คงอยู่อย่างยั่งยืน และสร้างความเชื่อมั่นให้แก่สินค้าประมงของไทย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ส่งกำลังใจเชียร์ “น้องเมย์” หลังเข้ารอบ 8 คน ศึกแบดมินตันซุปเปอร์ซีรี่ส์ โยเน็กซ์ ซันไรส์ 2017
วันศุกร์ที่ 31 มีนาคม 2560
นายกฯ ส่งกําลังใจเชียร์ “น้องเมย์” หลังเข้ารอบ 8 คน ศึกแบดมินตันซุปเปอร์ซีรี่ส์ โยเน็กซ์ ซันไรส์ 2017
โฆษกร้ฐบาลเผย นายกฯ ส่งกําลังใจเชียร์ “น้องเมย์” หลังเข้ารอบ 8 คน ศึกแบดมินตันซุปเปอร์ซีรี่ส์ โยเน็กซ์ ซันไรส์ 2017 พร้อมขอให้ดูแลร่างกาย เล่นอย่างมั่นใจและมีสมาธิ เชื่อมั่นทําเต็มที่เพื่อผลงานดีที่สุด
วันนี้ (31 มี.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมและยินดีที่น้องเมย์ หรือนางสาวรัชนก อินทนนท์ สามารถรักษาฟอร์มแชมป์เก่า เอาชนะนักตบลูกขนไก่ชาวจีนไปได้อย่างขาดลอยในการแข่งขันแบดมินตันระดับซุปเปอร์ซีรีส์ โยเน็กซ์ ซันไรส์ อินเดีย โอเพ่น 2017 รอบก่อนรองชนะเลิศวานนี้
“ท่านนายกฯ ฝากส่งกําลังใจไปให้น้องเมย์สําหรับการแข่งขันในรอบต่อ ๆ ไป โดยอยากให้ดูแลร่างกายให้พร้อม เล่นอย่างมีสมาธิ มีความมั่นใจและลดความกังวลให้มากที่สุด ท่านและพี่น้องคนไทยจะคอยเป็นกําลังใจให้เสมอ”
นอกจากนี้ นายกรัฐมนตรียังเป็นห่วงอาการบาดเจ็บของน้องเมย์ที่เพิ่งฟื้นตัวดีขึ้น โดยขอให้ผู้ใกล้ชิดทั้งโค้ชและทีมงานช่วยดูแลฟื้นฟูร่างกาย การฝึกซ้อม อาหารการกิน และการพักผ่อน ทั้งนี้ เชื่อมั่นว่าน้องเมย์จะเล่นอย่างเต็มที่ เพื่อให้ผลงานออกมาดีที่สุด”
------------------
สํานักโฆษก
รัฐบาลไทย-ข่าวทำเนียบรัฐบาล-วราวุธ มอบนโยบายแก่สำนักงานนโยบายและแผนฯ
วันศุกร์ที่ 14 กุมภาพันธ์ 2563
วราวุธ มอบนโยบายแก่สํานักงานนโยบายและแผนฯ
วราวุธ มอบนโยบายแก่สํานักงานนโยบายและแผนฯ
วราวุธ มอบนโยบายแก่สํานักงานนโยบายและแผนฯ
วันนี้ (14 ก.พ. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงาน แก่สํานักงานนโยบายและแผนทรัพยากรธรรมชาติและสิ่งแวดล้อม ณ ห้องประชุม 401 สํานักงานนโยบายและแผนทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-กองทุนการออมแห่งชาติ หรือ กอช. เปิดโอกาสให้ประชาชนออมเงินได้ง่าย ๆ ไว้ใช้จ่ายยามเกษียณ
วันจันทร์ที่ 30 กันยายน 2562
กองทุนการออมแห่งชาติ หรือ กอช. เปิดโอกาสให้ประชาชนออมเงินได้ง่าย ๆ ไว้ใช้จ่ายยามเกษียณ
..
#ไทยคู่ฟ้ากองทุนการออมแห่งชาติ หรือ กอช. เปิดโอกาสให้ประชาชนออมเงินได้ง่าย ๆ ไว้ใช้จ่ายยามเกษียณ ซึ่งเป็นวาระแห่งชาติที่รัฐบาลมุ่งสร้างวินัยการออมให้พี่น้องชาวไทยทุกคน และล่าสุด! สามารถสมัครและจ่ายเงินสะสมได้ง่าย ๆ ผ่านเคาน์เตอร์เซอร์วิสกว่า 13,000 แห่งทั่วประเทศ จากเดิมที่ต้องทําผ่านธนาคารของรัฐเท่านั้น
ใครสนใจสมัครเลย หรือสอบถามเพิ่มเติมที่สายด่วนเงินออม 02 049 9000 ครับ
รัฐบาลไทย-ข่าวทำเนียบรัฐบาล-กระทรวงยุติธรรม ร่วมเผยแพร่เอกสารบทบาทภารกิจและผลการดำเนินงานของกระทรวงยุติธรรม ในงานแถลงผลงานรัฐบาลปีที่ ๔
วันจันทร์ที่ 4 กุมภาพันธ์ 2562
กระทรวงยุติธรรม ร่วมเผยแพร่เอกสารบทบาทภารกิจและผลการดําเนินงานของกระทรวงยุติธรรม ในงานแถลงผลงานรัฐบาลปีที่ ๔
กระทรวงยุติธรรม ร่วมเผยแพร่เอกสารบทบาทภารกิจและผลการดําเนินงานของกระทรวงยุติธรรม ในงานแถลงผลงานรัฐบาลปีที่ ๔
ในวันศุกร์ที่ ๑ กุมภาพันธ์ ๒๕๖๒ เวลา ๐๙.๓๐ น. ณ ตึกสันติไมตรี ทําเนียบรัฐบาล พล.อ.ประยุทธ์ จันทร์โอชา นายกรัฐมนตรี แถลงผลการดําเนินงานปีที่ ๔ ของรัฐบาล โดยมี พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม นายวิษณุ เครืองาม รองนายกรัฐมนตรี พล.อ.ฉัตรชัย สาริกัลยะ รองนายกรัฐมนตรี และนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เข้าร่วมฯ โดย นายกรัฐมนตรี ได้แถลงผลงานสําคัญในส่วนที่เกี่ยวข้องกับกระทรวงยุติธรรม จํานวน ๓ ประเด็น ได้แก่ ผลการดําเนินงานของกองทุนยุติธรรม เพื่อช่วยเหลือประชาชนที่มีรายได้น้อยในการเข้าสู่กระบวนการยุติธรรมในการต่อสู้คดีความ ให้ความช่วยเหลือในการขอปล่อยชั่วคราวผู้ต้องหาหรือจําเลย การช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชน และการให้ความรู้ทางกฎหมายแก่ประชาชน ได้อนุมัติให้ความช่วยเหลือประชาชน จํานวน ๑๑,๑๖๙ ราย จากจํานวนผู้ยื่นคําขอความช่วยเหลือทั้งสิ้น จํานวน ๒๗,๗๔๗ ราย รวมเป็นจํานวนเงิน ๗๕๗ ล้านบาท และการปรับปรุงกฎหมายในกระบวนการยุติธรรม เช่น พระราชบัญญัติไกล่เกลี่ยข้อพิพาท ให้ทันสมัย รวมทั้ง ผลการดําเนินงานด้านการสกัดกั้นยาเสพติดตามแนวชายแดน โดยในรอบ ๔ ปีที่ผ่านมา สามารถสกัดกั้นการลําเลียงยาบ้า รวมทั้งสิ้น ๓๙๐,๑๑๘,๑๙๘ เม็ด
โอกาสนี้ กระทรวงยุติธรรม ได้นําเอกสารเผยแพร่ประชาสัมพันธ์บทบาทภารกิจ กฎหมายที่เกี่ยวข้องกับชีวิตประจําวัน พ.ร.บ.กองทุนยุติธรรม พ.ศ. ๒๕๕๘ และ พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๕๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ รวมทั้งสรุปผลการดําเนินงานในรอบ ๔ ปีของกระทรวงยุติธรรมแจกจ่ายให้ผู้เข้าร่วมงานอีกด้วย
รัฐบาลไทย-ข่าวทำเนียบรัฐบาล-รมว.ทส.เข้าร่วมการประชุมระดับรัฐมนตรีและเจ้าหน้าที่ด้านสิ่งแวดล้อมภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ สมัยที่ ๓
วันอังคารที่ 29 มกราคม 2562
รมว.ทส.เข้าร่วมการประชุมระดับรัฐมนตรีและเจ้าหน้าที่ด้านสิ่งแวดล้อมภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ สมัยที่ ๓
รมว.ทส.เข้าร่วมการประชุมระดับรัฐมนตรีและเจ้าหน้าที่ด้านสิ่งแวดล้อมภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ สมัยที่ ๓
รมว.ทส.เข้าร่วมการประชุมระดับรัฐมนตรีและเจ้าหน้าที่ด้านสิ่งแวดล้อมภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ สมัยที่ ๓
รัฐมนตรีว่าการกระทรวงทรัพยากรธรรมชาติและสิ่งแวดล้อมได้เข้าร่วมการประชุมระดับรัฐมนตรีและเจ้าหน้าที่ด้านสิ่งแวดล้อมภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ สมัยที่ ๓ (The 3rd Forum of Ministers and Environment Authorities of the Asia Pacific) ระหว่างวันที่ ๒๔-๒๖ มกราคม ๒๕๖๒ ณ สาธารณรัฐสิงคโปร์ โดยการประชุมมีวัตถุประสงค์เพื่อการหารือร่วมกันของประเทศในภูมิภาคเอเชียและแปซิฟิคเพื่อเป็นการเตรียมการและนําข้อเสนอในระดับนโยบายเพื่อเสนอในการประชุมสมัชชชาสิ่งแวดล้อมแห่งสหประชาชาติ สมัยที่ ๔ ซึ่งกําหนดจัดขึ้นในเดือนมีนาคม ๒๕๖๒ ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวถ้อยแถลงในหัวข้อนโยบายที่สนับสนุนนวัตกรรมและการผลิตและการบริโภคที่ยั่งยืน โดยเน้นย้ําถึงความสําคัญของการดําเนินงานในเรื่องการผลิตและบริโภคที่ยั่งยืน ซึ่งองค์ความรู้ด้านวิทยาศาสตร์ เทคโนโลยีและนวัตกรรมมีความสําคัญอย่างมาก ซึ่งประเทศไทยให้ความสําคัญกับเรื่องดังกล่าว และมีแผนขับเคลื่อนการผลิตและการบริโภคที่ยั่งยืน 20 ปี โดยส่งเสริมให้เกิดการใช้ทรัพยากรอย่างมีประสิทธิภาพ ลดมลพิษ และการสร้างความมั่นคงด้านอาหารและพลังงาน ทั้งนี้ เห็นว่า 3R เป็นกลไกที่สําคัญในการนําไปสู่การบรรลุเป้าหมายการพัฒนาที่ยั่งยืน เป้าหมายที่ ๑๒ และประเทศไทยร่วมกับญี่ปุ่นและ UNCRD เป็นเจ้าภาพจัดการประชุม The Ninth Regional 3R Forum in Asia and the Pacific ระหว่างวันที่ ๔-๖ มีนาคม ๒๕๖๒ และเป็นเจ้าภาพจัดการประชุม Special ASEAN Ministerial Meeting on Marine Debris ในวันที่ ๕ มีนาคม ๒๕๖๒ ทั้งนี้ ประเทศไทยจะดําเนินงานร่วมกับประเทศในภูมิภาคเอเชียและแปซิฟิค เพื่อนําไปสู่โลกที่ปราศจากมลพิษ เพื่ออนาคตของลูกหลานต่อไป
ในโอกาสการเข้าร่วมประชุมครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้หารือทวิภาคีกับรัฐมนตรีว่าการกระทรวงสิ่งแวดล้อมและทรัพยากรน้ํา สาธารณรัฐสิงคโปร์ และรัฐมนตรีช่วยว่าการกระทรวงสิ่งแวดล้อม ประเทศญี่ปุ่น และประเทศสมาชิกอาเซียน เพื่อเชิญเข้าร่วมในการประชุม Special ASEAN Ministerial Meeting on Marine Debris ในวันที่ ๕ มีนาคม ๒๕๖๒ ทั้งนี้ รัฐมนตรีช่วยว่าการกระทรวงสิ่งแวดล้อมของญี่ปุ่นได้แจ้งถึงเทคโนโลยีการจัดการขยะ และเชิญชวนให้ประเทศไทยพิจารณาข้อเสนอในการผลักดันให้ขยะพลาสติกในทะเลเป็น Global Schem
รัฐบาลไทย-ข่าวทำเนียบรัฐบาล-“ประภัตร” เดินหน้านำเมล็ดพันธุ์ข้าวแจกจ่ายให้ชาวนาถึงบ้าน ป้องกันการแพร่ระบาดโควิด-19
วันพุธที่ 15 เมษายน 2563
“ประภัตร” เดินหน้านําเมล็ดพันธุ์ข้าวแจกจ่ายให้ชาวนาถึงบ้าน ป้องกันการแพร่ระบาดโควิด-19
“ประภัตร” เดินหน้านําเมล็ดพันธุ์ข้าวแจกจ่ายให้ชาวนาถึงบ้าน ป้องกันการแพร่ระบาดโควิด-19 วอนประชาชนอย่าตระหนกตุนข้าว ยืนยันมีเพียงพอแน่นอน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า ได้มอบหมายให้อธิบดีกรมการข้าวสํารวจสต็อกข้าวภายในประเทศ ซึ่งยืนยันว่า มีเพียงพอบริโภคแน่นอน ขอให้ประชาชนอย่าซื้อข้าวสํารองไว้ในครัวเรือนเป็นจํานวนมากจากความกังวลของการแพร่ระบาดโรคโควิด-19 พร้อมเตือนผู้ค้าแม่ค้าอย่าฉวยโอกาสกักตุนและขึ้นราคาข้าว โดยกระทรวงเกษตรฯ ประสานกับกระทรวงพาณิชย์ตรวจสอบอย่างเข้มงวด หากพบจะดําเนินการตามกฎหมายขั้นเด็ดขาด ทั้งนี้ นายกรัฐมนตรีกําชับให้ทุกหน่วยงานที่เกี่ยวข้องร่วมกันตรวจสอบ ไม่ให้เกิดการเอารัดเอาเปรียบผู้บริโภค ในขณะที่ทุกคนในประเทศกําลังลําบากเดือดร้อน ดังนั้นต้องช่วยเหลือกันเพื่อความเป็นสุขของคนไทยทุกคน
นอกจากนี้ ยังกําหนดแผนในการแจกจ่ายเมล็ดพันธุ์ข้าวให้เกษตรกร 400,000 กว่าราย ในเขตที่ประสบภัยทั้งภาวะฝนทิ้งช่วงและน้ําท่วมเมื่อปีที่ผ่านมากว่า 6 ล้านกว่าไร่ใน 34 จังหวัด ขณะนี้เตรียมเมล็ดพันธ์แล้ว 34 ,000 ตันแล้ว ล่าสุดปรับวิธีรับเมล็ดพันธุ์ข้าว โดยไม่ต้องมารับที่หน่วยงานของกระทรวงเกษตรฯ ในพื้นที่ สนองนโยบาย “อยู่บ้าน หยุดเชื้อ เพื่อชาติ” ลดความแออัด ป้องกันการติดเชื้อโรคโควิค-19 จึงจัดให้เจ้าหน้าที่นําเมล็ดพันธุ์ข้าวไปมอบให้เกษตรกร ตามรายชื่อสํารวจไว้ว่าเป็นผู้ประสบภัยพิบัติ ขณะนี้ได้จัดส่งแล้ว โดยกําชับว่าต้องส่งถึงเกษตรกรทั้งหมดภายในเดือนเมษายน เพื่อให้เกษตรกรสามารถนําเมล็ดพันธุ์ไปเพาะปลูกได้ทันฤดูฝนนี้
อีกทั้งกรมการข้าวยังเตรียมเมล็ดข้าวพันธุ์ดีสําหรับจําหน่ายให้เกษตรกรทั่วไปอีก 15,000 ตันเพื่อให้ตรงกับความต้องการของเกษตรกรและแนวทางส่งเสริมการปลูกข้าวของกระทรวงเกษตรฯ จากการตรวจสอบความต้องการของตลาด โดยเฉพาะข้าวพื้นนุ่มหลายสายพันธุ์ที่รับรองพันธุ์แล้ว ในฤดูนาปี 2563-2564 ตั้งเป้าหมายการผลิตเมล็ดพันธุ์รวม 150,000 ตัน ผลิตโดยศูนย์วิจัยข้าวและศูนย์เมล็ดพันธุ์ข้าว ร่วมกับศูนย์เมล็ดพันธุ์ข้าวชุมชนรวมที่กรมการข้าวดูแลการผลิตให้ได้มาตรฐาน รวมทั้งหมดกว่า 600 ศูนย์ คาดว่าเมล็ดพันธุ์ที่ผลิตได้ในฤดูนาปีนี้จะสามารถนําไปเพาะปลูกในฤดูกาลถัดไปได้ถึง 45 ล้านไร่ มีทั้งพันธุ์ข้าวหอมมะลิ ข้าวหอมจังหวัด ข้าวปทุมธานี ข้าวขาว ข้าวพื้นนุ่มพันธุ์ต่างๆ ข้าว 5 เปอร์เซ็นต์ ข้าวแข็ง รวมทั้งข้าวเหนียวด้วย
รัฐบาลไทย-ข่าวทำเนียบรัฐบาล-ปลัดสธ. กำชับ รพ.กมลาไสย จัดหายาให้เพียงพอสำหรับรักษาผู้ป่วยในพื้นที่
วันอังคารที่ 6 สิงหาคม 2562
ปลัดสธ. กําชับ รพ.กมลาไสย จัดหายาให้เพียงพอสําหรับรักษาผู้ป่วยในพื้นที่
ปลัดกระทรวงสาธารณสุข  กําชับให้โรงพยาบาลกมลาไสย จังหวัดกาฬสินธุ์ จัดซื้อยาให้เพียงพอสําหรับรักษาผู้ป่วย ส่งผู้ตรวจราชการลงพื้นที่ติดตามผู้ป่วยที่มีปัญหาขาดยาเป็นรายบุคคล
ปลัดกระทรวงสาธารณสุข กําชับให้โรงพยาบาลกมลาไสย จังหวัดกาฬสินธุ์ จัดซื้อยาให้เพียงพอสําหรับรักษาผู้ป่วย ส่งผู้ตรวจราชการลงพื้นที่ติดตามผู้ป่วยที่มีปัญหาขาดยาเป็นรายบุคคล
วันนี้ (6 สิงหาคม 2562) ที่กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากผู้ตรวจราชการกระทรวงสาธารณสุข เขตสุขภาพที่ 7 ว่าโรงพยาบาลกมลาไสยมียาเพียงพอสําหรับรักษาผู้ป่วยในพื้นที่ ในส่วนผู้ป่วยที่ออกมาบอกว่ามีปัญหาการขาดยานั้น จะได้ให้ผู้ตรวจราชการกระทรวงสาธารณสุข เขตสุขภาพที่ 7 ลงพื้นที่ติดตามผู้ป่วยโรคเรื้อรังเป็นรายบุคคล รวมทั้งให้โรงพยาบาลจัดทําแผนการจัดซื้อยาระยะสั้นและระยะยาวให้เพียงพอในการรักษา กรณีข้อร้องเรียนสงสัยมีการทุจริตจัดซื้อยาได้มีการดําเนินการเก็บเอกสารหลักฐานตั้งแต่ต้นปี 2562 ขณะนี้อยู่ระหว่างแต่งตั้งคณะกรรมการสอบวินัยกับผู้เกี่ยวข้องทั้งหมด หากพบว่ามีการกระทําผิดจะลงโทษทางวินัยและอาญาขั้นเด็ดขาด
“ผมมั่นใจว่า โรงพยาบาลมีความพร้อม มียาเพียงพอ สําหรับผู้ป่วยทุกคน หากผู้ป่วยยาหมดควรกลับมาปรึกษาแพทย์ที่โรงพยาบาล เพื่อขอรับยาเพิ่ม ไม่ควรยืมยากันเอง เพราะจะเกิดอันตราย ยาที่ยืมนั้นอาจไม่ตรงกับโรค หรือเป็นยาเก่าที่หมดอายุ” นายแพทย์สุขุมกล่าว
ด้านนายแพทย์อิทธิพล สูงเเข็ง ผู้ตรวจราชการกระทรวงสาธารณสุข เขตสุขภาพที่ 7 กล่าวว่า จากการลงพื้นที่กับสาธารณสุขนิเทศก์ มีนโยบาย สั่งการให้ โรงพยาบาลทั้ง 77 แห่งในเขตสุขภาพต้องมียาเพียงพอต่อการให้บริการประชาชน กรณีโรงพยาบาลกมลาไสย ได้มีแผนการดําเนินการดังนี้ 1.ให้โรงพยาบาลกมลาไสยจัดซื้อยา หากยาตัวใดที่ไม่สามารถจัดซื้อเองได้ เบื้องต้นให้ยืมจากโรงพยาบาลแม่ข่าย 3 แห่ง คือ โรงพยาบาลกาฬสินธุ์ โรงพยาบาลสมเด็จ และโรงพยาบาลยางตลาด 2.ให้โรงพยาบาลกมลาไสยดําเนินการจัดซื้อยาตามระเบียบพัสดุ โดยด่วนเพื่อนํายาไปใช้คืนให้แก่โรงพยาบาลกาฬสินธุ์และเครือข่าย เพื่อไม่ให้ประชาชนได้รับผลกระทบจากปัญหาการจัดซื้อยา
“ในส่วนกระบวนการตรวจสอบเอกสารการจัดซื้อที่มีปัญหาจะดําเนินการแล้วเสร็จภายใน 1-2เดือน พร้อมลงพื้นที่ร่วมกับโรงพยาบาลส่งเสริมสุขภาพตําบล และอสม. ตรวจสอบในเรื่องการขาดยา ว่าไม่ได้รับความสะดวกในเรื่องใด ซึ่งมีข้อมูลผู้ป่วยโรคเรื้อรังทุกคนอยู่แล้ว” นายแพทย์อิทธิพลกล่าว
**************************** 6 สิงหาคม 2562
********************************************
รัฐบาลไทย-ข่าวทำเนียบรัฐบาล-ออมเงินไว้ไม่มีอด สร้างอนาคตที่มั่นคงได้ด้วยตัวเรา
วันพุธที่ 31 ตุลาคม 2561
ออมเงินไว้ไม่มีอด สร้างอนาคตที่มั่นคงได้ด้วยตัวเรา
- -
“เอาไว้ให้หมดหนี้สินก่อนแล้วค่อยออมเงิน”
“เอาไว้มีเงินเดือนมากกว่านี้ก่อนแล้วค่อยเริ่มออมเงิน”
“เอาไว้ให้โบนัสออกก่อนแล้วค่อยเริ่มออมเงิน”
คําถาม คือ “เมื่อไรล่ะ” ที่จะได้เก็บออม?
วันที่ 31 ตุลาคมของทุกปี เป็น "วันออมแห่งชาติ" ตามมติคณะรัฐมนตรีเมื่อปี 2541 เพื่อส่งเสริมให้คนไทยรักการออม
การออมจะช่วยรักษาเงินไว้เพื่อเป็นทุนในอนาคต หรือเตรียมไว้ใช้จ่ายยามฉุกเฉิน เจ็บป่วย หรือเมื่อเข้าสู่วัยชรา
รัฐบาลให้ความสําคัญกับการออมของประชาชน จึงได้ออกมาตรการหลายอย่าง เพื่อกระตุ้นให้คนไทยหันมาออมเงินให้มากขึ้น
เริ่มจากการจัดทําแผนการส่งเสริมความรู้ทางการเงินแห่งชาติ ปี 2560-2564 เพื่อให้คนไทยมีความรู้ความเข้าใจเรื่องการบริหารเงินส่วนบุคคล และวางแผนใช้จ่ายเงินของตัวเองได้อย่างมีประสิทธิภาพ
นอกจากนี้ ยังส่งเสริมให้สถาบันการเงินต่าง ๆ เพิ่มผลิตภัณฑ์การออมและมาตรการลดรายจ่ายฟุ่มเฟือยของสมาชิก เพื่อจูงใจให้เกิดการปรับเปลี่ยนพฤติกรรมจนมีเงินเหลือไว้ออม โดยเน้นการออมแบบระยะยาว
ออกกฎหมายกองทุนบําเหน็จบํานาญแห่งชาติ และปรับปรุงกฎหมายของกองทุนการออมเพื่อการเกษียณอายุให้สอดคล้องกับสถานการณ์ปัจจุบัน
ที่สําคัญ คือ การจัดตั้ง "กองทุนการออมแห่งชาติ" เพื่อสร้างระบบบํานาญเป็นหลักประกันหลังวัยเกษียณ ส่งเสริมให้ผู้ที่มีอายุตั้งแต่ 15 – 60 ปี ทั้งนักเรียน นักศึกษา แรงงานนอกระบบ แรงงานอิสระ พ่อค้าแม่ขายสมัครเข้าเป็นสมาชิกกองทุนฯ เพื่อรับบํานาญเป็นรายเดือนเมื่อถึงเวลาเกษียณ
ล่าสุดศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสิน ระบุว่า ภาพรวมการออมของประเทศในช่วง 3 ปีที่ผ่านมา มีแนวโน้มเพิ่มขึ้นอย่างต่อเนื่อง
โดยในปี 2560 มีการออมเบื้องต้นอยู่ที่ 5.4 ล้านล้านบาท ขยายตัวจากปีก่อนร้อยละ 12.9 หรือคิดเป็นร้อยละ 34.8 ของ GDP เป็นอันดับต้น ๆ ของภูมิภาค
สําหรับการออมของผู้มีรายได้น้อย ส่วนใหญ่นิยมออมแบบรายเดือน เฉลี่ยอยู่ที่ 1,500 บาท ต่อเดือน
วัตถุประสงค์ 3 อันดับแรก คือ ออมเพื่อใช้ยามฉุกเฉิน/เจ็บป่วย (ร้อยละ 71.7) สํารองไว้ใช้ (ร้อยละ 67) เป็นทุนประกอบอาชีพ (ร้อยละ 39.3)
ลักษณะการออม เน้นฝากไว้กับธนาคาร เก็บไว้ที่บ้าน และเล่นแชร์ ตามลําดับ
ส่วนอุปสรรคสําคัญที่ไม่สามารถออมเงินได้ คือ ไม่มีเงินเหลือไว้ออม มีเหตุจําเป็นต้องใช้เงิน และมีภาระหนี้สิน ซึ่งรัฐบาลกําลังแก้ไขปัญหาเหล่านี้อย่างต่อเนื่อง
โดยสรุป....การเก็บออมเพื่ออนาคตนั้นเป็นสิ่งจําเป็น ถึงแม้จะทําได้ยากหรือทําได้ทีละน้อย แต่ก็ควรทํา เพราะวันหนึ่งเงินออมเหล่านี้จะช่วยให้ทุกคนสามารถก้าวข้ามผ่านปัญหาและอุปสรรคในชีวิตไปได้อย่างราบรื่น
--------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. –กรุงไทย ผนึกความร่วมมือผลักดัน SMEs เข้าถึงแหล่งทุน
วันศุกร์ที่ 29 กันยายน 2560
บสย. –กรุงไทย ผนึกความร่วมมือผลักดัน SMEs เข้าถึงแหล่งทุน
บรรษัทประกันสินเชื่ออุตสาหกรรมขนาดย่อม (บสย.) และธนาคารกรุงไทย จํากัด (มหาชน) ผนึกความร่วมมือผลักดัน SMEs เข้าถึงแหล่งทุน “สินเชื่อช่วยเหลือ SMEs เข้าถึงแหล่งเงินทุนโดยใช้ บสย.ค้ําประกัน”
โดยวันนี้ (29 ก.ย.) ณ ธนาคารกรุงไทย สํานักงานใหญ่ นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส ผู้บริหารสายงาน สายงานธุรกิจขนาดกลาง ธนาคารกรุงไทย จํากัด (มหาชน) เดินหน้าความร่วมมือ ให้ความช่วยเหลือผู้ประกอบการ SMEs เข้าถึงสินเชื่อธนาคารกรุงไทย ภายใต้ชื่อ “สินเชื่อ ช่วยเหลือ SMEs เข้าถึงแหล่งเงินทุน โดยใช้ บสย. ค้ําประกัน” ผ่านโครงการค้ําประกันสินเชื่อ SMEs ทวีทุน (PGS 6) ปรับปรุงใหม่ โดยมอบสิทธิประโยชน์ 4 คุ้ม ดังนี้
คุ้มที่ 1 ฟรีค่าธรรมเนียมค้ําประกันสินเชื่อ บสย. 4 ปี
คุ้มที่ 2 วงเงินเพิ่ม 20% สําหรับลูกค้าของธนาคารกรุงไทย โดยมี บสย.ค้ําประกันสินเชื่อ
คุ้มที่ 3 อัตราดอกเบี้ยต่ํา 6% ระยะเวลา 6 เดือน สําหรับลูกค้าที่ใช้ บสย.ค้ําประกัน
คุ้มที่ 4 ปลอดเงินต้น 12 เดือน
ทั้งนี้ ผู้ประกอบการ SMEs สามารถสมัคร ขอสินเชื่อได้ที่สํานักงานธุรกิจและที่สาขาของธนาคารกรุงไทย ทุกสาขาทั่วประเทศ ตั้งแต่วันนี้ -29 ธันวาคม 2560
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th www.tcg.or.th
ศรัญยู ตันติเสรี 091-771-2885 saranyu@tcg.or.th www.facebook.com/tcg.or.th
วิชุดา ก้องกีรติ 089-605-9870 wichuda@tcg.or.th
รัฐบาลไทย-ข่าวทำเนียบรัฐบาล-ประธาน Miss Universe Organization ผู้ดำรงตำแหน่ง Miss Universe 2017 และคณะผู้เข้าประกวดนางงามจักรวาลปี 2561 เข้าเยี่ยมคารวะนายกรัฐมนตรี
วันอังคารที่ 11 ธันวาคม 2561
ประธาน Miss Universe Organization ผู้ดํารงตําแหน่ง Miss Universe 2017 และคณะผู้เข้าประกวดนางงามจักรวาลปี 2561 เข้าเยี่ยมคารวะนายกรัฐมนตรี
ประธาน Miss Universe Organization ผู้ดํารงตําแหน่ง Miss Universe 2017 และคณะผู้เข้าประกวดนางงามจักรวาลปี 2561 เข้าเยี่ยมคารวะนายกรัฐมนตรี
วันนี้ (11 ธ.ค. 2561) เวลา 13.00 น. นาง Paula M. Shugart ประธาน Miss Universe Organization นางสาว Demi-Leigh Nel-Peters ผู้ดํารงตําแหน่ง Miss Universe 2017 และคณะผู้เข้าประกวดนางงามจักรวาลปี 2561เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ตึกสันติไมตรีหลังใน ตึกไทยคู่ฟ้า ทําเนียบรัฐบาล
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีให้การต้อนกล่าวยินดีที่ได้พบนาง Paula M. Shugart และนางสาว Demi-Leigh Nel-Peters นางงามจักรวาลปี 2560 อีกครั้ง พร้อมกับขอต้อนรับผู้เข้าร่วมการประกวดนางงามจักรวาลทั้ง 94 คน ที่ทําเนียบรัฐบาล เชื่อว่าการที่ไทยเป็นเจ้าภาพฯ จะเป็นโอกาสดีในการประชาสัมพันธ์ประเทศ จะมีการถ่ายทอดการประกวดไปยัง 170 ประเทศทั่วโลก และขอให้น้องนิ้งผู้เข้าร่วมประกวดจากไทยช่วยแนะนําเพื่อนนางงาม ถึงขนบธรรมเนียม วัฒนธรรมไทย ที่สวยงาม ซึ่งประธาน Miss Universe Organization ได้กล่าวว่า ขอบคุณที่นายกรัฐมนตรีได้สละเวลาให้เข้าเยี่ยมคารวะ ผู้เข้าประกวดทุกคนรู้สึกประทับใจการต้อนรับของไทย เชื่อมั่นว่าการจัดการประกวดครั้งนี้จะเป็นโอกาสในการประชาสัมพันธ์ประเทศไทย เมื่อคืนวันที่ 10 ธันวาคม 2561 มีการประกวดชุดประจําชาติ และภายใน 12 ชม. หลังจากมีการประกวด มีผู้เข้าชมผ่านช่องทาง online ถึง 1 ล้านคน
นายกรัฐมนตรีกล่าวว่า ยินดีที่เห็นผู้เข้าร่วมการประกวดเยี่ยมชมสถานที่สําคัญต่างๆ ของไทย ทั้งในกรุงเทพฯ และต่างจังหวัด ซึ่งเป็นสถานที่สําคัญเชิงประวัติศาสตร์ ศิลปวัฒนธรรม และธรรมชาติที่สวยงาม และได้เข้าชมงาน "อุ่นไอรัก คลายความหนาว สายน้ําแห่งรัตนโกสินทร์" บริเวณพระลานพระราชวังดุสิต และ บริเวณสนามเสือป่า ทั้งนี้ ในงาน Thai Night ผู้เข้าร่วมประกวดได้แต่งกายด้วยเครื่องแต่งกายที่ตัดเย็บโดยผ้าไหมจากมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ซึ่งออกแบบโดยนักออกแบบชาวไทย โดยเฉพาะอย่างยิ่งผู้แทนจากประเทศไทย และนางงามจักรวาลปี 2560 ที่ได้สวมเครื่องแต่งกายที่ออกแบบโดยพระเจ้าหลานเธอ พระองค์เจ้าสิริวัณณวรีนารีรัตน์ และขอชื่นชมทุกท่านที่สวมใส่ผ้าไทยได้สวยงาม หวังว่าทุกคนจะได้ชิมอาหารไทย และชื่นชอบอาหารไทยด้วย โดยประธานฯ ได้กล่าวว่าผู้เข้าประกวด ได้ชิมและได้หัดทําอาหารไทย โดยทุกคนชื่นชอบ และนิยมความเป็นไทย
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีจุดเทียน    เพื่อน้อมรำลึกในพระมหากรุณาธิคุณ   พระบาทสมเด็จพระจุลจอมเกล้าเจ้าอยู่หัว
วันพุธที่ 24 ตุลาคม 2561
นายกรัฐมนตรีเป็นประธานในพิธีจุดเทียน    เพื่อน้อมรําลึกในพระมหากรุณาธิคุณ   พระบาทสมเด็จพระจุลจอมเกล้าเจ้าอยู่หัว
นายกรัฐมนตรีเป็นประธานในพิธีจุดเทียนเพื่อน้อมรําลึกในพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2561) เวลา 19.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรี เป็นประธานในพิธีจุดเทียนเพื่อน้อมรําลึกในพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว โดยมีนางนราพร จันทร์โอชา ภริยา พร้อมด้วย ประธานองค์กรตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตํารวจ พลเรือนและประชาชนเข้าร่วมในพิธีอย่างพร้อมเพรียง
เมื่อนายกรัฐมนตรีและภริยาเดินทางมาถึงได้ถวายความเคารพหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว พร้อมกล่าวน้อมรําลึกในพระมหากรุณาธิคุณใจความว่า “เนื่องในวันปิยมหาราช อันเป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว ในวันนี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่าที่มาชุมนุมพร้อมเพรียงกัน ณ ที่แห่งนี้ ต่างน้อมจิตแสดงความจงรักภักดีและน้อมรําลึกถึงพระมหากรุณาธิคุณอันหาที่สุดมิได้
ตลอดรัชสมัยของพระบาทสมเด็จพระจุลจอมเกล้าเจ้าอยู่หัว ทรงปกครองอาณาประชาราษฎร์ด้วยทศพิธราชธรรม และทรงบําเพ็ญพระราชกรณียกิจนานัปการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง เป็นที่ประจักษ์ชัดแจ้งจวบจนกาลปัจจุบัน ด้วยพระอัจฉริยภาพอันล้ําเลิศลึกซึ้ง และพระปรีชาญาณอันกว้างไกลในด้านการปกครอง ทรงตั้งโรงเรียนหลวงเพื่อวางรากฐานการศึกษาแก่ราษฎรทุกหมู่เหล่า ให้สามารถเป็นกําลังแก่บ้านเมือง ทรงประกาศเลิกทาส และยกเลิกระบบไพร่ เพื่อนําพาประเทศไทยให้ก้าวสู่ความทันสมัย ทัดเทียมนานาอารยประเทศ ทรงดําเนินวิเทโศบายในการเจริญสัมพันธไมตรีกับนานาประเทศ ช่วยสร้างความมั่นคงแก่ประเทศและคงไว้ซึ่งเอกราชของชาติไทย ยังความร่มเย็นเป็นสุขแก่ราษฎรโดยถ้วนหน้า
ด้วยพระราชจริยวัตรและพระราชกรณียกิจอันเป็นคุณประโยชน์แก่ประเทศ พสกนิกรต่างน้อมใจถวายพระสมัญญาภิไธยว่า “สมเด็จพระปิยมหาราช” และรัฐบาลได้เฉลิมพระเกียรติให้ทรงเป็น “พระบิดาแห่งการปฏิรูปข้าวไทย” รวมทั้งทรงได้รับการประกาศพระเกียรติคุณยกย่องจากองค์การศึกษาวิทยาศาสตร์และวัฒนธรรมแห่งสหประชาชาติ ให้ทรงเป็นบุคคลสําคัญของโลก ในสาขาการศึกษา วัฒนธรรม สังคมศาสตร์ มานุษยวิทยา การพัฒนาสังคมและการสื่อสาร พระเกียรติคุณของพระองค์ ยังคงจารึกไว้ในดวงใจของปวงชนชาวไทยตราบนิจนิรันดร์ ด้วยสํานึกในพระมหากรุณาธิคุณอย่างหาที่สุดมิได้ ข้าพระพุทธเจ้า ขอน้อมจิตแสดงความจงรักภักดี ถวายเป็นราชสักการะกตัญญุตาบูชาแด่พระบาทสมเด็จพระจุลจอมเกล้าเจ้าอยู่หัว
โอกาสนี้ ขอให้ผู้ที่ชุมนุมกัน ณ สถานที่แห่งนี้และสถานที่ต่าง ๆ พร้อมใจกันจุดเทียน และยืนสงบนิ่ง เพื่อน้อมรําลึกถึงพระมหากรุณาธิคุณหาที่สุดมิได้ของพระบาทสมเด็จพระจุลจอมเกล้าเจ้าอยู่หัว พระมหากษัตริย์ผู้ทรงเป็นที่รักยิ่งของปวงชนชาวไทย”
จากนั้น นายกรัฐมนตรีและภริยารับมอบโคมเทียน พร้อมยืนสงบนิ่งเพื่อน้อมรําลึกในพระมหากรุณาธิคุณเป็นเวลา 57 วินาที ต่อด้วยชมวีดีทัศน์ประกอบเพลง ก่อนเสร็จสิ้นพิธี
--------------------------------------------